Úradný vestník L 060 , 09/03/1999 S. 0054 - 0056



Nariadenie Komisie (ES) č. 510/1999 z 8. marca 1999, ktorým sa mení a dopĺňa nariadenie (ES) č. 2848/98 o sektore nespracovaného tabaku stanovujúce niektoré časové termíny a príloha II stanovujúca výrobné oblasti KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2075/92 z 30. júna 1992 o spoločnej organizácii trhu s nespracovaným tabakom [1], naposledy zmenené a doplnené nariadením (ES) č. 1636/98 [2], a najmä na jeho články 7 a 11, keďže Rada neprijala žiaden záver o návrhu Komisie [3], ktorým sa stanovujú najvyššie zaručené prahové množstvá pre zbery v rokoch 1999, 2000 a 2001, členské štáty nemôžu v roku 1999 dodržať termíny vydávania rozhodnutí o kvóte pestovateľom alebo termíny na uzavretie pestovateľských zmlúv stanovené nariadením Komisie (ES) č. 2848/98 z 22. decembra 1998, ktorým sa ustanovujú podrobné pravidlá uplatňovania nariadenia Rady (EHS) č. 2075/92, pokiaľ ide o systém prémií, pestovateľské kvóty a špecifickú pomoc pre skupiny pestovateľov v sektore nespracovaného tabaku [4]; keďže sa tieto termíny musia odložiť; keďže v súlade s článkom 5 a) nariadenia (EHS) č. 2075/92 podlieha poskytnutie prémie podmienke, aby listový tabak pochádzal z výrobnej oblasti určenej pre každú odrodu; keďže tieto výrobné oblasti sú, v súlade s článkom 8 nariadenia (ES) č. 2848/98, určené v prílohe II k uvedenému nariadeniu; keďže sa na základe žiadosti Francúzska o zaradenie Île de France do zoznamu výrobných oblastí skupiny II zistilo, že Île de France už vo viacerých jazykových verziách je, ale chýbajú oblasti Provence-Alpes-Côte d’Azur, Picardy, Nord-Pas-de-Calais, Normandy a Réunion, a na žiadosť Nemecka o zaradenie oblasti "Mecklenburg-Vorpommern" bez prívlastku "westliches" do zoznamu výrobných oblastí skupiny III by sa mal opraviť zoznam uznaných výrobných oblastí v prílohe II k nariadeniu (ES) č. 2848/98; keďže tieto opatrenia by mali nadobudnúť účinnosť bezodkladne; keďže opatrenia ustanovené v tomto nariadení sú v súlade so stanoviskom Riadiaceho výboru pre tabak, PRIJALA TOTO NARIADENIE: Článok 1 Nariadenie (ES) č. 2848/98 sa mení a dopĺňa takto: 1. Do článku 55 sa dopĺňajú tieto odseky 2 a 3: "2. Členské štáty vydajú, odlišne od článku 22 (3), rozhodnutia o kvóte na zber v roku 1999 jednotlivým pestovateľom, ktorí nie sú členmi skupín pestovateľov, a skupinám pestovateľov najneskôr do 15. apríla. 3. Pestovateľské zmluvy na zber v roku 1999, okrem prípadov vyššej moci, musia byť uzavreté, odlišne od článku 10 (1), najneskôr do 30. júna." 2. Príloha II sa nahrádza prílohou k tomuto nariadeniu. Článok 2 Toto nariadenie nadobúda účinnosť v deň svojho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 8. marca 1999 Za Komisiu Franz Fischler člen Komisie [1] Ú. v. ES L 215, 30.7.1992, s. 70. [2] Ú. v. ES L 210, 20.7.1998, s. 23. [3] Ú. v. ES C 361, 24.11.1998, s. 16. [4] Ú. v. ES L 358, 31.12.1998, s. 17. -------------------------------------------------- PRÍLOHA " PRÍLOHA II Skupina odrôd podľa prílohy k nariadeniu (EHS) č. 2075/92 | Členský štát | Výrobné oblasti | I.Sušené horúcim vzduchom | Nemecko | Šlezvicko-Holštajnsko, Dolné Sasko, Bavorsko, Porýnie-Falcko, Bádensko-Württembersko, Hesensko, Sársko, Brandenbursko, Meklenbursko-Pomoransko, Sasko, Sasko-Anhaltsko, Durínsko | Grécko | Trákia, Východná Macedónia, Stredná Macedónia, Západná Macedónia, Tesália, Epiros, Východné stredné Grécko, Západné stredné Grécko, Peloponéz | Francúzsko | Aquitaine, Midi-Pyrénées, Auvergne-Limousin, Champagne-Ardenne, Alsasko-Lotrinsko, Rhône-Alpes, Franche-Comté, Provence-Alpes-Côte d'Azur, Región Loire, Centre, Poitou-Charente, Brittany, Languedoc-Roussillon, Normandy, Burgundsko, Nord-Pas-de-Calais, Picardy, Île-de-France | Taliansko | Furlánsko, Benátsko, Lombardsko, Piemont, Toskánsko, Marky, Umbria, Latium, Abruzzi, Molise, Kampánia, Basilicata, Apulia, Kalábria | Španielsko | Estremadura, Andalúzia, Kastília-León, Kastília-La Mancha | Portugalsko | Beira Interior, Ribatejo Oeste, Alentejo, Autonómna oblasť Azory | Rakúsko | Burgenland, Dolné Rakúsko, Horné Rakúsko, Štajersko | II.Svetlé, sušené vzduchom | Belgicko | Flandersko, Hainaut, Namur, Luxembourg | Nemecko | Bavorsko, Porýnie-Falcko, Bádensko-Württembersko, Hesensko, Sársko, Brandenbursko, Meklenbursko-Pomoránsko, Sasko, Sasko-Anhaltsko, Durínsko | Grécko | Východná Macedónia, Stredná Macedónia, Západná Macedónia, Tesália | Francúzsko | Aquitaine, Midi-Pyrénées, Auvergne-Limousin, Alsasko-Lotrinsko, Rhône-Alpes, Provence-Alpes-Côte d'Azur, Franche-Comté, Región Loire, Centre, Poitou-Charente, Brittany, Burgundsko, Languedoc-Roussillon, Champagne-Ardenne, Picardy, Nord-Pas-de-Calais, Normandy, Réunion a Île-de-France | Taliansko | Benátsko, Lombardsko, Piemont, Umbria, Emilia-Romagna, Latium, Abruzzi, Molise, Kampánia, Basilicata, Apulia, Sicília, Furlánsko, Toskánsko, Marky, | Španielsko | Estremadura, Andalúzia, Kastília-León, Kastília-La Mancha | Portugalsko | Beiras, Ribatejo Oeste, Entre Douro e Minho, Trás-os-Montes, Autonómna oblasť Azory | Rakúsko | Burgenland, Dolné Rakúsko, Horné Rakúsko, Štajersko | III.Tmavé, sušené vzduchom | Belgicko | Flandersko, Hainaut, Namur, Luxembourg | Nemecko | Porýnie-Falcko, Bádensko-Württembersko, Hesensko, Sársko, Bavorsko, Brandenbursko, Meklenbursko-Pomoransko, Sasko, Sasko-Anhaltsko, Durínsko | Francúzsko | Aquitaine, Midi-Pyrénées, Languedoc-Roussillon, Auvergne-Limousin, Poitou-Charente, Brittany, Región Loire, Centre, Rhône-Alpes, Provence-Alpes-Côte d'Azur, Franche-Comté, Alsasko-Lotrinsko, Champagne-Ardenne, Picardy, Nord-Pas-de-Calais, Normandie, Burgundsko, Réunion | Taliansko | Furlánsko, Tridentsko, Benátsko, Toskánsko, Latium, Molise, Kampánia, Apulia, Sicília | Španielsko | Estremadura, Andalúzia, Kastília-León, Kastília-La Mancha, Valencia (autonómne spoločenstvo), Navarra, Rioja, Katalánsko, Madrid, Galícia, Astúria, Kantábria, oblasť Compezo v Baskicku, La Palma (Kanárske ostrovy) | Rakúsko | Burgenland, Dolné Rakúsko, Horné Rakúsko, Štajersko | IV.Sušené ohňom | Taliansko | Benátsko, Toskánsko, Umbria, Latium, Kampánia, Marky | Španielsko | Estremadura, Andalúzia | V.Sušené na slnku | Grécko | Západná Macedónia, Tesália, Epiros, Východné stredné Gécko, Západné stredné Grécko, Peloponéz, Trákia a ostrovy | Taliansko | Latium, Abruzzi. Molise. Kampánia, Basilicata, Apulia, Sicília | VI.Basmas | Grécko | Trákia, Východná Macedónia, Stredná Macedónia, Západná Macedónia, Tesália, Západné stredné Grécko | VII.Katerini a podobné odrody | Grécko | Východná Macedónia, Stredná Macedónia, Západná Macedónia, Tesália, Epiros, Východné stredné Grécko, Západné stredné Grécko | VIII.Kaba Koulak klasický, Elassona, Myrodata de Agrinion, Zichnomyrodata | Grécko | Východná Macedónia, Stredná Macedónia, Západná Macedónia, Tesália, Epiros, Východné stredné Grécko, Západné stredné Grécko, Peloponéz a ostrovy, Trákia | " --------------------------------------------------